L'acte, celebrat a finals de març al Departament de Salut, ha servit per presentar les conclusions de la implantació del projecte Resistencia Zero (RZ), així com l'evolució dels projectes Bacteriemia Zero (BZ) i Neumonia Zero (NZ) a les unitats de cures intensives (UCI) de Catalunya.
Mercedes Palomar, Directora clínica de Medicina Intensiva de l'Hospital Universitari Arnau de Vilanova de Lleida, ha estat l'encarregada de presentar els principals resultats del projecte RZ (iniciat l'abril de 2014 fins el juny de 2016) que, entre els seus objectius està disminuir en un 20% el nombre de pacients que adquireixen un bacteri multiresistent (BMR) durant la seva estada a una UCI.
A l'inici del projecte es van adherir la majoria d'UCI catalanes.
No obstant això, per tal que una UCI sigui inclosa a l'anàlisi s'ha requerit:
Aquests requeriments només els han complert 16 UCI catalanes (15,3% del total d'UCI de tota Espanya).
La taxa observada a Catalunya ha estat de 5,9 pacients amb ≥1 BMR per 100 pacients, mentre que la d'Espanya va ser superior amb un 6,23 per 100 pacients.
Mercedes Palomar també ha presentat l'evolució del projecte BZ (iniciat el gener de 2009 fins el juny de 2010, durada de la implantació del projecte) per promoure la prevenció de les bacterièmies relacionades amb catèters venosos centrals (CVC) a l'UCI.
Palomar ha destacat la gran variabilitat entre les CCAA en relació a la participació de les UCI i a les taxes obtingudes durant aquests anys.
Pel que fa a Catalunya, la Dra.
Palomar ha subratllat el seu lideratge en participació i els resultats obtinguts, tot i l' ampli marge de millora que s'ha observat en algunes unitats.
Globalment, a Catalunya les taxes de l'any 2016 han disminuït un 66% en relació a l'any 2008, any previ a la implantació del projecte (2,18 vs 4,89 bacterièmies per CVC per 1000 dies de CVC, a Catalunya i Espanya respectivament) i s'ha mantingut aquesta tendència en aquests anys.
Francisco Álvarez, coordinador del projecte a l'Estat espanyol, ha presentat l'evolució del projecte NZ (iniciat a l'abril de 2011 fins el desembre de 2012) amb l'objectiu de prevenir la pneumònia associada a ventilació mecànica, la principal infecció adquirida en les UCI.
Actualment participen en el projecte 34 UCI catalanes, amb una taxa des de gener de 2015 a setembre de 2016 de 3,37 episodis per 1000 dies de ventilació mecànica, mentre que la d'Espanya és de 4,28 episodis.
Álvarez ha remarcat que no participen en el seguiment de NZ un 20% de les UCI que aporten dades al registre ENVIN-HELICS i que persisteixen algunes UCI amb taxes elevades de pneumònia per ventilació mecànica.
Álvarez ha destacat l'excel·lent nivell de participació de la majoria d'UCI, el compromís institucional del Departament de Salut, la importància de consolidar aquests projectes a les UCI durant l'any 2017 i la difusió dels resultats en cadascuna d'elles.
A més, ha anunciat la posada en marxa durant l'any 2018 d'un nou projecte per prevenir les infeccions urinàries.
Fernando Barcenilla, coordinador del projecte a Catalunya, ha analitzat els principals resultats de l'enquesta estructural d'autocompliment distribuïda per correu electrònic a tots els centres donats d'alta al registre ENVIN-HELICS.
Han pres part 143 UCI de tota Espanya (80%), amb 24 UCI de Catalunya (67%).
Barcenilla ha destacat les preguntes que han mostrat un bon nivell de compliment i les que poden millorar, tenint en compte les respostes.
Inmaculada Fernández, infermera de la Corporació Sanitària Parc Taulí, ha realitzat una valoració del projecte RZ des de la vessant d'infermeria, destacant que el projecte era de gran magnitud i ambiciós, que implicava molts col·lectius professionals inclosos fora de l'UCI, amb dificultat en la distribució de la feina i amb resultats que no serien immediats i que obliga a definir i aclarir conceptes i rols.
Fernández ha assenyalat que el projecte s'ha de construir de diferent forma en cada centre, donat que canvia rutines molt arrelades i depèn molt de la implicació d'infermeria.
Finalment, ha donat a conèixer els resultats de l'enquesta nacional realitzada el 2014 a responsables d'infermeria del projecte RZ.
Després de les presentacions dels resultats, els coordinadors del projecte a Espanya (Dr.
Fernando Barcenilla) i els assistents a l'acte de presentació de la Jornada (coordinadors mèdics i d'infermeria d'UCI, així com als gerents, directors mèdics i referents de seguretat dels hospitals que disposen d'aquestes unitats) han discutit les fortaleses i barreres del projecte RZ a Catalunya.
La jornada ha conclòs amb el lliurament dels certificats de participació de les UCI de Catalunya al projecte RZ a càrrec del Dr.
Josep Davins, Subdirector general d'Ordenació i Qualitat Sanitàries i Farmacèutiques del Departament de Salut.